חזית ההתנגדות הלאומית של אפגניסטן

חזית ההתנגדות הלאומית של אפגניסטן או התנגדות פנג'שיר (בערבית: مقاومة بنجشير) היא ברית צבאית של חברי הברית הצפונית לשעבר ומתנגדי הרפובליקה האסלאמית של אפגניסטן לאחר השתלטות הטאליבן על המדינה. הארגון הוקם תחת הנהגתו של אחמד מסעוד, יליד פנג'שיר, פוליטיקאי ואיש צבא אפגני, וסגנו של אמרוללה סאלח נשיא אפגניסטן לאחר המהפכה. באוגוסט 2021, פנג'שיר היה האזור היחיד שאינו בשליטת הטליבאן. הברית היוותה ההתנגדות המאורגנת היחידה לטליבאן במדינה. ב-17 באוגוסט 2021, אמרוללה סאלח - בהתאם להוראות חוקת אפגניסטן - הכריז על עצמו כנשיא אפגניסטן מבסיס המבצעים בעמק פנג'שיר, והצהיר כי מכאן ואילך ימשיך בפעולות צבאיות נגד הטליבאן. תביעתו לנשיאות אושרה על ידי מסעוד ושר ההגנה האפגני לשעבר ביסמילה מוחמד. ב-6 בספטמבר הודיע דובר הטליבאן על כיבוש מחוז פנג'שיר וסיום הלחימה. פנג'שיר היה בסיס מבצעי עבור הברית הצפונית המקורית, ועבור לוחמים אנטי-סובייטיים. זהו גם מקום הולדתו של אחמד שאה מסעוד, ובנו, אחמד מסעוד, הנתפס בציבור כיורשו. ביולי 2021 החלו שרידי הברית הצפונית להתארגן מחדש תחת השם Resistance II - התנגדות II. בראיון ל"וושינגטון פוסט" ב-18 באוגוסט 2021 קרא אחמד מסעוד לשאר העולם לסייע להתנגדות, משום שהתחמושת והאספקה ייגמרו בקרוב. לדובר הארגון מונה מוחמד פהים דשתי. ערך מורחב – הסכסוך בפנג'שיר לאחר נפילת קאבול, כוחות אנטי-טליבאן, כולל סגן הנשיא לשעבר סאלח, עברו לעמק פנג'שיר, האזור היחיד באפגניסטן שאינו בשליטת הטליבאן, על מנת ליצור חזית התנגדות חדשה. ב-17 באוגוסט 2021, הטג'יקים, קבוצה אתנית איראנית דוברי פרסית, וחיילים לשעבר בצבא האפגני, החלו להגיע לעמק פנג'שיר, עם טנקים ונגמ"שים לתמיכה בהתנגדות. הם התארגנו מחדש במחוז אנדראב, לאחר שנמלטו מקונדוז, בדח'שאן, תח'אר ובגלאן, בטרם נפגשו בפנג'שיר. על פי דיווחים לא מאושרים, פיקודו של סאלח הצליח לכבוש מחדש את צ'אריכּאר, בירת מחוז פרוואן, שהוחזקה בידי הטליבאן מאז 15 באוגוסט, וכי החלו בלחימה על פנג'שיר. בערך באותו זמן, דיווחים לא מאושרים ציינו כי שרידי הצבא הלאומי האפגני (ANA) החלו להתייצב בבקעת פנג'שיר בתמיכת מסעוד, יחד עם שר הביטחון ביסמילה מוחמד ומפקדי המחוז. גם אזרחים מקומיים נענו לקריאותיו להתגייס והצטרפו למאבק. ב-20 באוגוסט התארגנה קבוצת כוחות נגד הטליבאן במחוז בגלאן, בראשותו של עבדול חמיד דדגר. הקבוצה השתלטה על מחוז פול-א-חסר ומחוז אנדראב. בשעות אחר הצהריים, דיווחים ציינו כי פול-א-חסר נלקח מהטליבאן, וכי הלחימה עדיין משתוללת בדה סלאח ובאנו. ב-23 באוגוסט דווח כי החזית מתבצרת במעוזה בעמק פנג'שיר ומוקפת בכוחות טליבאן גדולים שהטילו עליה מצור. מלחמת אפגניסטן (2001–2014) נסיגת כוחות ארצות הברית מאפגניסטן (2021) אתר האינטרנט הרשמי של חזית ההתנגדות הלאומית של אפגניסטן חזית ההתנגדות הלאומית של אפגניסטן, ברשת החברתית פייסבוק חזית ההתנגדות הלאומית של אפגניסטן, ברשת החברתית אקס (טוויטר) חזית ההתנגדות הלאומית של אפגניסטן, ביישום טלגרם חזית ההתנגדות הלאומית של אפגניסטן, ברשת החברתית אינסטגרם חזית ההתנגדות הלאומית של אפגניסטן, סרטונים בערוץ היוטיוב "Opinion | The mujahideen resistance to the Taliban begins now. But we need help". Washington Post (באנגלית אמריקאית). ISSN 0190-8286. נבדק ב-2021-08-24. ‘Panjshir stands strong’: Afghanistan’s last holdout against the Taliban, the Guardian, ‏18 באוגוסט 2021 (באנגלית) The Panjshir Valley: what is the main bastion of resistance against the Taliban advance in Afghanistan, Market Research Telecast, ‏16 באוגוסט 2021 (באנגלית אמריקאית) Protests against Afghan Taliban spread in early signs of resistance, Rappler (באנגלית) AFP, Defiant Afghan ex-VP vows new fight with Taliban, Digital Journal, ‏17 באוגוסט 2021 (באנגלית אמריקאית) After fall of Kabul, resistance to Taliban emerges in Panjshir | FDD's Long War Journal, www.longwarjournal.org, ‏18 באוגוסט 2021 (באנגלית אמריקאית) An anti-Taliban front forming in Panjshir? Ex top spy Saleh, son of 'Lion of Panjshir' meet at citadel, The Week (באנגלית) Tribune News Service, Afghan crisis: Panjshiris remain defiant, claim Uzbek leader Dostum’s support, Tribuneindia News Service (באנגלית) Anti-Taliban fighters claim victories as first stirrings of armed res…, archive.ph, ‏21 באוגוסט 2021 UK says Afghanistan evacuation extension ‘unlikely’ - follow live, The Independent, ‏24 באוגוסט 2021 (באנגלית) Darragh Roche On 8/20/21 at 11:09 AM EDT, Anti-Taliban resistance recaptures multiple areas as Afghans fight back, Newsweek, ‏20 באוגוסט 2021 (באנגלית) חדשות 13, אפגניסטן: קבוצת מורדים מתבצרת ונערכת לתקיפה מצד כוחות טליבאן, באתר 13news.co.il